"กล้วยทอด เต้าหู้ทอด หน้า Lotus Express ลาดปลาเค้า" ของทอดหลายอย่าง ขายตั้งแต่เช้าถึงค่ำ !!

ร้านของทอดร้านนี้เป็นร้านที่ตั้งอยู่ริมถนนในซอยลาดปลาเค้า เปิดขายตั้งแต่ช่วงเช้าไปจนถึงช่วงค่ำๆ ตัวร้านจะตั้งอยู่หน้า Lotus Express ในซอยลาดปลาเค้า 78 การเดินทางมาร้านเมื่อมาจากถนนรามอินทราให้เลี้ยวเข้าถนนลาดปลาเค้าจากนั้น เลี้ยวเข้าซอยลาดปลาเค้า 78 ตรงไปอีกประมาณ 50 เมตร จะเห็น Lotus Express ซึ่งร้านของทอดจะตั้งอยู่ด้านหน้า เป็นลักษณะแผงลอย การบริการและความสะอาดของทางร้านธรรมดา รายการของทอดของทางร้านมีทั้ง กล้วย เต้าหู้ ข้าวโพด ถั่ว ฯลฯ สำหรับราคาก็จะแตกต่างกันไป วันนี้ได้ลองทานแค่เต้าหู้ทอด ซึ่งทางร้านจะทอดไว้แล้ว ตัวเนื้อเต้าหู้จะกรอบนอกนุ่มใน น้ำจิ้มที่ให้มาก็เข้ากันดีใช้ได้ครับ

โดยรวม ร้านนี้เป็นร้านของทอด ที่ขายเช้ายันค่ำ เป็นอาหารที่ทานง่ายๆ ราคาเบาๆ การบริการและความสะอาดธรรมดา รสชาติอาหารใช้ได้ เพื่อนๆ ผ่านมาลองมาทานกันนะครับ !!